Հանրային ծառայությունները կարգավորող հանձնաժողովը, ինչպես արդեն հայտնի է, սկսել է «Վեոլիա Ջուր» ՓԲԸ-ի հայտի ուսումնասիրության գործընթացը։ Հնարավոր ջրի թանկացումը մեր հանրության մոտ բողոքի մեծ ալիք այդպես էլ չբարձրացրեց, քննարկումները թերևս ընթանում են «Ի՞նչ հիմնավորմամբ են բարձրացնում սակագինը» մակարդակի վրա, դաշտի փորձագետներն էլ դեռ չեն հասցրել ուսումնասիրել խնդիրը։ ՀԾԿՀ ներկայացուցիչ Գարիկ Բաղրամյանից հետաքրքրվեցինք, ի վերջո, «Վեոլիա Ջուրն» ի՞նչ հենքի վրա է ցանկանում բարձրացնել սակագները, նոր ծրագրե՞ր ունեն, թե՞ ներկայիս սակագիննն ուղղակի իրենց չի բավարարում։